CELEX: 32021R1953
Language: da
Date: 2021-11-10 00:00:00
Title: Kommissionens delegerede forordning (EU) 2021/1953 af 10. november 2021 om ændring af Europa-Parlamentets og Rådets direktiv 2014/25/EU for så vidt angår tærskelværdierne for vareindkøbs-, bygge- og anlægs- og tjenesteydelseskontrakter samt projektkonkurrencer (EØS-relevant tekst)

11.11.2021   
               
               
                  DA
               
               
                  Den Europæiske Unions Tidende
               
               
                  L 398/25
               
            
         KOMMISSIONENS DELEGEREDE FORORDNING (EU) 2021/1953
         af 10. november 2021
         om ændring af Europa-Parlamentets og Rådets direktiv 2014/25/EU for så vidt angår tærskelværdierne for vareindkøbs-, bygge- og anlægs- og tjenesteydelseskontrakter samt projektkonkurrencer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (1), særlig artikel 17, stk. 4, andet afsnit, og
         ud fra følgende betragtninger:
         
                     (1)
                  
                  
                     Ved afgørelse 2014/115/EU (2) godkendte Rådet protokollen om ændring af aftalen om offentlige udbud (3), som blev indgået inden for rammerne af Verdenshandelsorganisationen. Den ændrede aftale om offentlige udbud (»aftalen«) er et plurilateralt instrument, hvis formål er gensidigt at åbne markederne for offentlige udbud blandt parterne. Aftalen finder anvendelse på enhver indkøbskontrakt til en værdi af mindst de beløb, der er fastsat heri (»tærskelværdier«) og udtrykt i særlige trækningsrettigheder.
                  
               
                     (2)
                  
                  
                     Direktiv 2014/25/EU skal bl.a. gøre det muligt for de ordregivende enheder, der anvender direktivet, samtidig at opfylde forpligtelserne i henhold til aftalen. I henhold til artikel 17, stk. 1, i direktiv 2014/25/EU skal Kommissionen hvert andet år kontrollere, at tærskelværdierne for vareindkøbs-, bygge- og anlægs- og tjenesteydelseskontrakter, og projektkonkurrencer, der er fastsat i artikel 15, litra a) og b), i nævnte direktiv, svarer til de tærskelværdierne, der er fastsat i aftalen. Eftersom værdien af de tærskler, der beregnes i henhold til artikel 17, stk. 1, i direktiv 2014/25/EU, afviger fra værdien af de tærskler, der er fastsat i artikel 15, litra a) og b), i nævnte direktiv, er det nødvendigt at justere disse tærskelværdier.
                  
               
                     (3)
                  
                  
                     I henhold til artikel 17, stk. 1, i direktiv 2014/25/EU skal Kommissionen justere tærskelværdierne hvert andet år med virkning fra den 1. januar. Tærskelværdierne for årene 2022-2023 bør derfor finde anvendelse fra den 1. januar 2022.
                  
               
                     (4)
                  
                  
                     Direktiv 2014/25/EU bør derfor ændres —
                  
               VEDTAGET DENNE FORORDNING:
         
            Artikel 1
            I artikel 15 i direktiv 2014/25/EU foretages følgende ændringer:
            
                        1)
                     
                     
                        I litra a) ændres »428 000 EUR« til »431 000 EUR«.
                     
                  
                        2)
                     
                     
                        I litra b) ændres »5 350 000 EUR« til »5 382 000 EUR«.
                     
                  
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2022.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. november 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 94 af 28.3.2014, s. 243.
         
            (2)  Rådets afgørelse 2014/115/EU af 2. december 2013 om indgåelse af protokollen om ændring af aftalen om offentlige udbud (EUT L 68 af 7.3.2014, s. 1).
         
            (3)  EUT L 68 af 7.3.2014, s. 2.